ধোপে টিকল না সেন্সর জট! বিজয়ের শেষ ছবিকে ছাড়পত্র দিল হাইকোর্ট

ওয়েব ডেস্ক: কাটল আইনি জটিলতা। শেষমেশ থলপতি বিজয়ের (Thalpathy Vijay) কেরিয়ারের শেষ ছবিকে ছাড়পত্র দিল আদালত। দক্ষিণী ছবি ‘জন নায়াগন’-এর (Jana Nayagan) মুক্তির পথ পরিষ্কার হল মাদ্রাজ হাইকোর্টের (Madras High Court) রায়ে। বৃহস্পতিবার আদালত সেন্ট্রাল বোর্ড অফ ফিল্ম সার্টিফিকেশন (Central Board of Film Certification)-কে ছবিটির জন্য ইউএ সার্টিফিকেট জারি করার নির্দেশ দিয়েছে। বৃহস্পতিবার মাদ্রাজ হাইকোর্টের বিচারপতি পিটি আশা উভয় পক্ষের বক্তব্য শোনার পর এই নির্দেশ দেন।

রায় ঘোষণার সময় বিচারপতি মন্তব্য করেন, যে সেন্সর বোর্ডের সদস্য ছবিটি নিয়ে আপত্তি তুলেছিলেন, তাঁর অভিযোগ অনেকটাই ‘আফটারথট’ বলে মনে হয়েছে। এই ধরনের অভিযোগকে গুরুত্ব দিলে তা ভবিষ্যতে বিপজ্জনক নজির তৈরি করতে পারে বলেও মন্তব্য করে আদালত। পাশাপাশি সেন্সর সার্টিফিকেশনের ক্ষেত্রে ধারাবাহিকতা ও দায়বদ্ধতার প্রয়োজনীয়তার কথাও তুলে ধরা হয় মাদ্রাজ হাইকোর্টের এই রায়ে।

আরও পড়ুন: সন্তানের কী নাম রাখলেন ক্যাটরিনা-ভিকি?

এখনও পর্যন্ত ‘জন নায়াগন’-এর নির্মাতারা ছবিটির মুক্তির তারিখ আনুষ্ঠানিকভাবে ঘোষণা করেননি। তবে সূত্রের খবর, আগামী এক থেকে দু’দিনের মধ্যেই ছবিটি মুক্তি পেতে পারে। আবার অনেকেই মনে করছেন, পোঙ্গাল উৎসব মরশুমে ১৪ জানুয়ারিও ছবিটি প্রেক্ষাগৃহে আসতে পারে।

প্রসঙ্গত, সেন্সর বোর্ডের এক সদস্যের আপত্তির জেরে নির্ধারিত সময়ের মধ্যে ‘জন নায়াগন’-এর সার্টিফিকেট দেওয়া হয়নি। ফলে শেষ মুহূর্তে ছবির মুক্তি স্থগিত করতে বাধ্য হন নির্মাতারা। এর ফলে বিপুল আর্থিক ক্ষতির মুখে পড়েন ছবি নির্মাতারা। দর্শকদের টাকা ফেরত দিতে বাধ্য হন তাঁরা। ইন্ডাস্ট্রির একাংশের অনুমান, এর ফলে কয়েক কোটি টাকার ক্ষতি হয়েছে।

দেখুন আরও খবর:

The post ধোপে টিকল না সেন্সর জট! বিজয়ের শেষ ছবিকে ছাড়পত্র দিল হাইকোর্ট first appeared on KolkataTV.

The post ধোপে টিকল না সেন্সর জট! বিজয়ের শেষ ছবিকে ছাড়পত্র দিল হাইকোর্ট appeared first on KolkataTV.